Nacia Parko Serengeti

La Nacia Parko Serengeti (, ) estas granda nacia parko de la areo de Serengeti, Tanzanio. La parko ankaŭ etendiĝas al najbara Kenjo kie ĝi estas konata kiel la Masai Mara Natur-Rezervejo. Ekzistas neniuj bariloj apartigantaj la Serengeti de la Masai-Mara, kaj sovaĝa vivo moviĝas libere de unu al la alia; la masivaj laŭsezonaj migradoj estas tre konataj, ĉefe pro la ĉiujara migrado de ĉirkaŭ unu miliono kaj duono de gnuoj kaj de  zebroj. La Nacia Parko Serengeti estas amplekse konsiderata kiel la plej bonkvalita rezervejo en Afriko pro sia denseco kaj de predantoj kaj de predoj.

La savano Serengeti estas la plej granda kaj la plej malnova nacia naturparko en Tanzanio en orienta Afriko. La nomo "Serengeti" devenas el la masaja lingvo, lingvo de la afrika tribo masajoj, kaj tradukeblas kiel "senfina ebenaĵo". La parko situas sur ebenaĵo, kiu etendiĝas inter altaĵo de la vulkano Ngorongoro kaj limo inter la ŝtatoj Kenjo kaj Tanzanio preskaŭ ĝis la Viktoria lago. La nacia parko inkluzivas plimulton de la ekosistemo de Serengeti. La teritorio estis proklamita biosfera rezervejo dum la jaro 1929, kaj nacia naturparko dum la jaro 1945.

 Flaŭro kaj faŭno 
Tipaj bestoj estas ĉi tie elefantoj, rinoceroj, zebroj, antilopoj, ĝirafoj, leonoj. Sume ĉi tie ekzistas 500 specioj de birdoj kaj 45 specioj de mamuloj.

La parko estas listigita kiel Monda Naturheredaĵo de Unesko.

 Fotoj 

 Vidu ankaŭ 
 Seronera
 Centraj kaj orientaj mjombaroj
 Joy Adamson
 Naciaj parkoj de Tanzanio
 Sovaĝbestoj de Tanzanio
 Listo de mondaj heredaĵoj en Tanzanio

 Eksteraj ligiloj 

 oficialaj paĝoj de la nacia parko
 fotoj el la nacia parko
 en la listo de mondaj naturaj heredaĵoj de Unesko
 germanlingvaj paĝoj
 Ndutu

Kategorio:Naciaj parkoj de Tanzanio
Kategorio:Tropikaj kaj subtropikaj herbejoj, savanoj kaj arbedaroj
Kategorio:Protektitaj areoj kreitaj en 1951